**Контролен списък със защитни мерки срещу COVID-19 на строителни обекти**

За ограничаване на разпространението на COVID-19 (коронавирус), работодателите са задължени да прилагат съответните мерки на работното място. Този контролен списък е изготвен съобразно Споразумението на социалните партньори от 26.03.2020 г., както и всички законови корекции вкл. до 30.04.2020 г. (в сила от 01.05.2020 г.), които трябва да се спазват като задължителен минимален стандарт за строителните обекти и се допълват с препоръки от експерти на AUVA.

**Общи защитни мерки срещу COVID-19 (прилагат се и за строителни обекти!):**

* Намаляване на подлежащата на отлагане работа до минимум при необходимост от предприемане на допълнителни мерки поради намаляване на минималното разстояние (препоръка на AUVA).
* Спазване на разстояние от минимално 1 m (препоръка на AUVA: 2 m) от други лица.
* Редовно миене или дезинфекциране на ръцете.
* Не докосвай лицето си с ръце.
* Кашляйте или кихайте в сгъвката на лакътя си или в носна кърпичка и я изхвърлете незабавно.

**Специфични за строителния обект мерки за защита от COVID-19**

# Защита на рисковите групи

Рисковата група по отношение на заболяването с COVID-19 включва например лица с имуносупресия или с предшестващи заболявания като диабет (за подробности вж. интернет страницата на AGES <https://www.ages.at/themen/krankheitserreger/coronavirus/>).

**Проверете следните точки да**

### Наети ли са служители, които не принадлежат към рискова група, в райони с повишен риск от инфекция (работа, при която минималното разстояние от 1 m не може да се поддържа)?

Оценка и определяне на индивидуалната рискова ситуация съгласно чл. 735 от Общия закон за социалното осигуряване и, ако е необходимо, издаване на сертификат от лекуващия лекар. Ако засегнато лице представи на работодателя си сертификат за риск от COVID-19, то има право на допълнителен отпуск, освен

* 1. в случаите, когато засегнатото лице може да извършва работата си от вкъщи (домашен офис) или
  2. условията за изпълнение на работата му на работното място могат да съобразени чрез подходящи мерки по такъв начин, че заразяването с COVID-19 да бъде изключено с възможно най-голяма сигурност, включително мерките за пътуване до работното място.

Може да се направи консултация с лекар на работното място, за да се прецени дали инфекцията с COVID-19 е изключена с възможно най-голяма сигурност.

### Информирани ли са всички служители, че при остри респираторни заболявания трябва да останат вкъщи?

Служителите с кашлица, възпалено гърло, задух със или без повишена температура, чувство за повишена температура или болки в мускулите трябва да останат вкъщи. Тази предпазна мярка трябва да бъде ясно съобщена на всички служители на съответните езици.

### Има ли болни служители на строителния обект? НЕ изпращайте болните служители вкъщи!

Ако служител има кашлица, възпалено гърло, задух със или без повишена температура, чувство за повишена температура или мускулна болка, задух или съмнение за заболяване, причинено от COVID-19, трябва незабавно да се предприемат следните мерки:

* незабавно трябва да снабдите с маска въпросното лице, да го изолирате от други лица и да изчакате допълнителни инструкции
* обадете се на горещата здравна линия „1450“ и приложете техните инструкции
* намалете до минимум контакта с болния
* всички останали трябва да спазват мерките за минимално разстояние и хигиена, но да останат на работното място
* информирайте всички засегнати лица (служители, временни работници, клиенти и др.)
* установете всички лица, които са били в контакт със засегнатото лице, и следвайте инструкциите на здравния орган
* дезинфекцирайте цялото работно оборудване, използвано от засегнатото лице (инструменти, повърхности, телефон, дръжки на врати и др.)

# Спазване на минимално разстояние

## Основно правило: Спазване на минималното разстояние от 1 m между хората (препоръка на AUVA: 2 m)

**Проверете следните точки: да**

### Служителите винаги ли спазват минималното разстояние един от друг?

По принцип трябва да се спазва минимално разстояние от 1 m между хората (препоръка на AUVA: 2 m). Когато това не е възможно, трябва да се приложат заместващи мерки. Силно се препоръчва времето, в което това се случва да бъде възможно най-кратко.

### Спазва ли се минималното разстояние по маршрутите за движение?

При използване на транспортни маршрути на строителните обекти, трябва да се намали броят на служителите – като се вземе предвид минималното разстояние от 1 m (препоръчано от AUVA: 2 m).

# Транспорт

От 30.04.2020 г. трябва да се поддържа разстояние от най-малко един метър между лицата при пътуване в работно време до и от строителния обект (съвместно пътуване), освен ако рискът от инфекция може да бъде сведен до минимум чрез подходящи защитни мерки (напр. използване на маски).

По принцип, в случай на съвместно пътуване за лица, които не живеят в общо домакинство, е в сила предпазната мярка за използване на маска, покриваща областта на устата и носа, и освен това ограничението, че само две лица могат да бъдат транспортирани на всеки ред седалки на превозното средство, включително шофьорското място.

За пътувания на строителния обект трябва да се прилагат съответните законови изисквания.

**Проверете следните точки: да**

### Организирано ли е съвместното пътуване по обществени пътища в съответствие със закона?

За пътувания, организирани от работодателя в работно време, трябва да се спазва минимално разстояние от един метър между лицата в превозните средства или трябва да се използват маски.

За пътувания, организирани от работодателя извън работното време и за съвместно пътуване, трябва да се използват маски и на всеки ред седалки, включително шофьорското място, могат да се возят само по две лица.

### Спазва ли се минималното разстояние по време на движение на строителния обект или са предприети заместващи мерки?

Ако минималното разстояние от 1 m между хората (препоръчано от AUVA 2 m) не може да бъде спазено поради естеството на дейността, трябва да се предприемат заместващи мерки (напр. използване на маски). Съвместните пътувания и продължителността на тези пътувания трябва да се ограничат (препоръка на AUVA). Разпоредбите за движението на строителните обекти се прилагат и при използване на работно оборудване за повдигане на хора.

### Има ли достатъчно места за паркиране в близост до строителния обект за личните автомобили на служителите?

За намаляване на контактите следва да бъде възможно пристигане с личен автомобил; в близост до строителния обект следва да има достатъчно места за паркиране (препоръка на AUVA).

**Намаляване на броя на присъстващите лица**

Намаляването на броя на лицата, които присъстват едновременно на строителния обект, както и последователно изпълнение или пространствено разделяне на работата, почивките и др., допринасят за поддържане на минималното разстояние между всички служители.

**Проверете следните точки: да**

### Работата извършва ли се последователно и пространствено разделено, доколкото това е възможно?

По този начин контактите между хората могат да бъдат избегнати във възможно най-голяма степен.

### Отделени ли са, доколкото е възможно, работните зони и работните станции на различните дейности съгл. разпоредбата на плана за ЗБУТ, респ. чл. 8 от Закона за опазване на служителите?

Ако няма план за здравословни и безопасни условия на труд, работните процедури трябва да бъдат планирани в съответствие с техническите възможности по такъв начин, че броят на служителите, работещи едновременно на едно място, да бъде възможно най-малък.

### Използват ли се отделно във времето пространствата за престой или могат ли да бъдат пространствено разделени, за да се поддържа минималното разстояние? Напр.

#### при преобличане (в началото и в края на работното време)

* при почивка (почивка за закуска, обедна почивка)

**Заети ли са спалните помещения от максимум един човек?**

Указание: Трябва да се осигури редовна дезинфекция на квартирите и, ако е необходимо, на спалните помещения!

# Хигиенни мерки

За спазване на хигиената на труда трябва да се вземат санитарни мерки на строителните обекти в съответствие с чл. 34 и чл. 35 от Наредбата за защита на строителните работници. Освен това трябва да се предприемат следните мерки:

**Проверете следните точки: да**

### Налична ли е течаща вода за служителите?

Препоръка на AUVA: течаща, топла вода, течен сапун и кърпи за еднократна употреба – трябва да се осигури презареждане

### Дезинфекцират ли се често санитарните и социалните помещения (напр. след всяка почивка или в случай на последователни почивки, междувременно)?

Това включва: Тоалетни, мивки, контейнери за съхранение (особено табли за хранене, столове, парапети и дръжки на врати)

### Редовно ли се дезинфекцират стаите и спалните?

**Използват ли всички служители индивидуални съдове и прибори и споделят ли ги с други хора?**

Това включва, напр.: Бутилки за пиене, чаши, съдове и прибори за хранене.

### Дезинфекцирани ли са преди употреба от друг персонал всички превозни средства, строителни машини, инструменти? (по-специално контактни повърхности като: дръжки, превключватели, волани, ръчни спирачки, дръжки на врати, парапети и др.)

Указание: Ако дезинфекцията не е възможна в отделни случаи, като алтернатива трябва да се използват ръкавици.

# Спецификации за строителни работи при недостатъчно безопасно разстояние



## За работа, при която минималното разстояние от 1 m между хората (препоръка на AUVA: 2 m) не може да бъде спазено, трябва да се предвидят допълнителни защитни мерки!

**Проверете следните точки: да**

### При недостатъчно безопасно разстоянието от 1 m (препоръка на AUVA: 2 m) строителните работи могат да се извършват само на открито или в затворени помещения (груб стоеж) с подходящо движение на въздуха, ако всички служители носят предпазни маски или пълен визьор (защитна преграда от челото до брадичката).

**При работа в затворени пространства, където минималното разстояние от 1 m между хората (препоръка на AUVA: 2 м) не може да се спазва непрекъснато, всички служители трябва да носят маски. Ако са налични маски тип FFP1, използвайте ги!**

**За строителни работи в затворени помещения или при ограничени условия, при които минималното разстояние не може да се поддържа непрекъснато, се използва защита на дихателните пътища най-малко от клас FFP2. В случай на работа в контейнери и в други зони, където проветряването не може да се гарантира, трябва да се използва (висока) защита на дихателните пътища, независимо от движението на въздуха.**

Приоритетно трябва да се провери дали тази работа е абсолютно необходима в момента!

## Ако тези изисквания не могат да бъдат изпълнени, не може да се извършва работа под минималното разстояние от 1 m (препоръка на AUVA: 2 m)!

**Координация на строителните работи (план за ЗБУТ)**

**Проверете следните точки: да**

### Съгласно чл. 7 от Закона за координация на строителните работи трябва да бъде изготвен план за безопасни и здравословни условия на труд (план за ЗБУТ). Координаторът на обекта е длъжен да адаптира плана за ЗБУТ по отношение на COVID-19, включително:

#### максимално възможно времево или пространствено отделяне на едновременно извършваните работи,

* съобразяване, използване и организация на общите санитарни съоръжения във връзка с новите изисквания
* организиране на заседанията
* оценка на въздействието на защитните мерки срещу COVID-19 върху други колективни мерки за безопасност
* защита от трети лица
* мерки за дезинфекция и почистване, осигуряване на зареждане на материали!
* план за действие относно заболяването с COVID-19
* защитни мерки при закриване на отделни работни зони
* процедури за доставки до строителния обект.

В случай на строителни обекти без план за ЗБУТ се прилагат изброените в настоящата точка мерки по смисъла на чл. 4 от Закона за координация на строителните работи.